open-index/open-wikipedia-markdown huggingface dataset:
Calling All Girls

«**Calling All Girls**» er ein song av det britiske rockebandet Queen, gjeve ut på albumet *[[Hot Space]]* i 1982. Han var skriven av Roger Taylor og var den fjerde singelen frå albumet. Singelen kom ut sommaren 1982 i USA, Canada og Polen, og nådde høvesvis 60., 5. og 6. plassen på salslistene der. 

«Calling All Girls» var den første songen til Roger Taylor som vart gjeven ut på singel, men berre i somme land og ikkje i Storbritannia. Taylor skreiv songen på gitar, og spelte feedback-støy i mellomspelet. 

Songen vart aldri framført i Europa, men eit konsertoptak frå 1982 i Japan finst på DVDen Queen on Fire - Live at the Bowl.

## Musikkvideo
Videoen er ein parodi av George Lucas-filmen *[[THX 1138]]*, og vart sjeldan sett før *[[Greatest Video Hits 2]]* kom ut. Både Taylor og Brian May har uttrykt sterk misnøye mot videoen, og Taylor hevda at meldinga i songen ikkje hadde noko med robotane i videoen å gjere. 

## Medverkande
*Freddie Mercury - solo- og korvokal
*Brian May - elektrisk gitar
*Roger Taylor - trommer, perkusjon, gitar, klaverinstrument, korvokal
*John Deacon - bassgitar

## Kjelder

**Denne artikkelen bygger på «[[:en:Calling All Girls|Calling All Girls]]» frå ,  den 19. juli 2016.* 
*** oppgav desse kjeldene:*


## Bakgrunnsstoff
* 
* Tekst på den offisielle nettsida til Queen
Las Palabras de Amor

«**Las Palabras de Amor (The Words of Love)**» er ein rockeballade av det britiske rockebandet Queen. Han vart gjeven ut som den tredje singelen frå albumet *[[Hot Space]]* i 1982. Songen var skriven av gitaristen Brian May og var langt meir populær i Storbritannia enn den førre singelen deira  («Body Language»), med ein 17. plass på UK Singles Chart.

## Bakgrunn
Teksten vart skriven av gitaristen Brian May og sungen av Freddie Mercury med May på lys harmonivokal. Songen var inspirert av det nære forholdet mellom bandet og fansen deira i Latin-Amerika. Songen gav dei speletid på *[[Top of the Pops]]* og det var siste gongen spelte i programmet. Under framføringa mima May føre eit flygel, sjølv om det ikkje er piano på songen, berre synthesizer. 

Under the Freddie Mercury Tribute Concert på Wembley Stadium i 1992 var dette den tredje songen i den andre halvdelen, framført av Zucchero og Queen. Under Queen + Paul Rodgers Rock The Cosmos-turneen i 2008 vart songen spelt i spansktalande land, sungen av May.

Songen finst på *[[Greatest Hits III av Queen|Greatest Hits III]]*.

Musikalartisten Elaine Paige spelte inn songen for albumet *[[The Queen Album]]* i 1988.

## Medverkande
*Freddie Mercury - solo- og korvokal
*Brian May - solo- og korvokal, akustisk og elektrisk gitar, synthesizer, piano
*Roger Taylor - trommer, korvokal
*John Deacon - bassgitar

## Lister

## Kjelder

**Denne artikkelen bygger på «[[:en:Las Palabras de Amor|Las Palabras de Amor]]» frå ,  den 19. juli 2016.* 
*** oppgav desse kjeldene:*


## Bakgrunnsstoff
* Offisielle YouTube-videoar: original musikkvideo, at Freddie Mercury Tribute Concert (with Zucchero)
* Tekst på den offisielle nettsida til Queen: album version, version from *[[Greatest Hits III av Queen|Greatest Hits III]]*
Prydhette

**Prydhette** (*Mycena renati*) er ein mellomstor hettesopp med raudbrun hatt og gul stilk. Han kan vanskeleg forvekslast med andre artar og vert òg lett attkjend på den gule stilken. Hatten er 1–3,2 centimeter på tvers.

Prydhette veks om sumar og haust i kippe på lauvved.

I Noreg veks arten i Sør-Noreg og er relativt ofte registrert. Han er derimot ikkje so vanleg og vert sannsynlegvis registrert av di han er lett å kjenna att.

## Kjelder
*
Christine Arron

**Christine Arron** () er ein fransk tidlegare friidrettsutøvar frå Les Abymes på Guadeloupe. Ho vart europameister 1998 i Budapest med europarekord på 100 meter med tida 10,73 sekundar. I tillegg vann ho gull på den korte stafetten i den same meisterskapen, og i VM 2003. Arron har til saman sikra seg fem VM-medaljar, tre EM-medaljar og ein OL-medalje; seks av medaljane er frå 4 x 100 m stafett.

## Aktiv
Arron sitt internasjonale gjennombrot kom då ho vart nummer fire i finalen på 100 meter i VM 1997 på tida 11,05, og var med på det franske stafettlaget på 4 x 100 meter som kneip bronsemedaljane.

Høgdepunktet for Arron kom sommaren 1998 under europameisterskapen i Budapest. Ho vann 100 meter på ny europarekord, 10,73 sekundar, framom Irina Privalova på 10,83, og sprang sidan Frankrike inn til siger på den korte stafetten. Året etter sette ho personleg rekord på 200 meter med 22,26 sekundar i Saint-Denis, og kom på sjetteplass på 100 meter i VM i Sevilla. Derimot vart ho sølvmedaljør på 4 x 100 meter stafett. Ho deltok på 100 meter også Sommar-OL 2000, men vart slått ut i semifinalane.

I Paris-VM 2003 vart Arron nummer fem i 100-meterfinalen, før ho saman med Muriel Hurtis, Patricia Girard og Sylviane Felix vart verdsmeistrar i 4 x 100 meter stafett. Også i sommarleikane 2004 vann ho ein medalje på den korte stafetten, saman med lagvenninnene Véronique Mang, Muriel Hurtis og Sylviane Félix kom ho inn til bronse. Derimot rauk ho ut i semifinalane både på 100 meter og 200 meter.

Under verdsmeisterskapen i Helsinki i 2005 vann Arron bronsemedaljen på både 100 og 200 meter. Etter å ha stått over EM 2006 på grunn av skade, deltok ho i Osaka-VM i 2007 der ho enda på sjetteplass  på 100 meter. Under Sommar-OL 2008 kom ho ikkje lengre enn til kvartfinalane på 100-meteren. I 2010 vann Arron seg ein sølvmedalje med det franske laget på den korte stafetten i EM i Barcelona. Ho kvalifiserte seg også til finalen på 100 m, og enda sist.

Arron la opp etter 2012-sesongen.

### Medaljar og plasseringar i internasjonale meisterskap
*VM 1997 i Aten: Bronsemedalje på 4 x 100 m stafett, nr 4 på 100 m – 11,05
*EM 1998 i Budapest: Gullmedaljar på 100 m – 10,73, og på 4 x 100 m stafett
*VM 1999 i Sevilla: Sølvmedalje på 4 x 100 m stafett, nr 6 på 100 m – 10,97
*OL 2000 i Sydney: Nr 4 i stafett, utslått i semifinalane på 100 m (nr 14 – 11,42)
*VM i 2003 i Paris: Gullmedalje på 4 x 100 m stafett, nr 6 på 100 m – 11,06
*OL 2004 i Aten:  Bronsemedalje på 4 x 100 m stafett. Utslått i semifinalane på 100 m (nr 10 - 11,21) og 200 m (nr 14 - 23,05)
*VM i 2005 i Helsinki: Bronsemedaljar på 100 m – 10,98, og 200 m – 22,31
*VM 2007 i Osaka: Nr 6 på 100 m – 11,08
*OL 2008 i Beijing: Utslått i kvartfinalane på 100 m (11,36)
*EM 2010 i Barcelona: Sølvmedalje på 4 x 100 m stafett. Nr 8 på 100 m – 11,37 
*EM 2012 i Helsinki: Nr 5 på stafetten. Utslått i forsøket på 100 m (11,55)

## Kjelder

**Denne artikkelen bygger på «[[:en:Christine Arron|Christine Arron]]» frå ,  den 20. juli 2016.*  
 

## Bakgrunnsstoff
*
Ziad Tlemçani

**Ziad Tlemçani** () er ein tidlegare tunisisk fotballspelar.

## Statistikk

## Kjelder
*National Football Teams
*
Gabriel Popescu

**Gabriel Popescu** () er ein tidlegare rumensk fotballspelar.

## Statistikk

## Kjelder
*National Football Teams
*
Tore Sjöstrand

**Tore Ingemar Sjöstrand** () var ein svensk friidrettsutøvar som vart olympisk meister i hinderløp i 1948, og tok EM-bronsen i same øvinga i 1946. Han var fødd i Huddinge og budde i vaksen alder i Växjö.

Sjöstrand fekk bronsen på 3000 meter hinder under europameisterskapen i Oslo i 1946. Både i 1947 og 1948 vart han svensk meister i øvinga. Under dei olympiske sommarleikane 1948 i London førte han an då svenskane tok alle medaljane i hinderløpet. Sjöstrand vann på tida 9.04,6, framom Erik Elmsäter og Göte Hagström.

Sjöstrand la bort konkurransekorne etter 1950-sesongen.

### Medaljar og plasseringar i internasjonale meisterskap
*EM 1946 i Oslo: Bronsemedalje – 9.14,0, etter Erik Elmsäter (9.11,0)   
*OL 1948 i London: Gullmedalje – 9.04,6, framom Erik Elmsäter (9.08,2)  
*EM 1950 i Brussel: Nr 8 – 9.25,2 

## Kjelder

**Denne artikkelen bygger på «[[:sv:Tore Sjöstrand|Tore Sjöstrand]]» frå ,  den 20. juli 2016.*  
**Denne artikkelen bygger på «[[:nb:Thore Sjöstrand|Thore Sjöstrand]]» frå ,  den 20. juli 2016.*
Det felles europeiske rammeverket for språk

**Det felles europeiske rammeverket for språk** er ei retningsline og nivåskala utarbeidd av Europarådet for å vurdere kunnskaps- og dugleiksnivået til språkstudentar i Europa etter ein felles standard, mellom anna til hjelp i arbeidet med å utvikle høvelege læremiddel tilpassa dei ulike nivåa. I aukande grad er dette rammeverket òg teke i bruk i land utanfor Europa.

Rammeverket gjer greie for dei ulike nivåa for både lese-, lytte-, snakke- og skriveferdigheitane. Skalaen er inndelt i tre hovudnivå, kvar av dei med to undernivå, til saman seks ulike nivå:

*A – språkbrukar på grunnleggjande nivå
*A1 – begynnarnivå
*A2 – elementært nivå

*B – sjølvstendig brukar
*B1 – mellomnivå
*B2 – høgare mellomnivå

*C – kompetent språkbrukar
*C1 – avansert nivå
*C2 – språkleg dugleik nesten på nivå med ein morsmålsbrukar
Studieforbundet Folkeuniversitetet

**Studieforbundet Folkeuniversitetet** er ein ideell organisasjon med føremål å bidra til livslang læring og likestilling i tilgangen til kunnskap og dugleik på fleire område. Folkeuniversitetet har ingen eigarar som skal ha økonomisk utbytte av verksemda, så alle midlane vert nytta til å gje eit breiddt undervisningstilbod. Organisasjonen er eit offentleg godkjent studieforbund i samsvar med *Lov om voksenopplæring*, og mottek statsstønad til delar av verksemda. Studieforbundet er demokratisk oppbygd, med landsmøtet som høgste organet.

Folkeuniversitetet har 7 regionar med meir enn 40 lokale studiestader og 22 medlemsorganisasjonar.

## Bakgrunnsstoff
* Offisielle nettsider
Abelisaurus

***Abelisaurus*** var ein stor, kjøtetande dinosaur, ein theropod, av same storleik som *[[allosaurus]]*. Han var truleg 7 til 9 meter lang, men dette er uvisst sidan han berre er kjend frå ein fragmentarisk skalle. Han hadde lange kjevar, men ingen horn eller andre utvekstar over augo. 

Dinosauren er funnen i avsetningar frå sein krit i Argentina. Han kan ha vore ein slektning av carnotaurus som er funne frå same tid på same stad. 

Han er kalla opp etter Roberto Abel som var direktør for Museo Provinciale de Cipolleti i Argentina. 

## Kjelder

*

## Bakgrunnsstoff
Candor Chasma

**Candor Chasma** er ei kløft i den nordlege delen av Marinerdalane på Mars. Til liks med resten av Marinerdalane reknar ein med at ho vart danna då Tarsis-kulen pressa seg opp.

Candor Chasma grensar i nord til Ophir Chasma og i sør til Melas Chasma.

## Kjelder
* ''Deep valleys of Candor Chasma'' - ESA
Torstein Kvamme

**Torstein Kvamme** () var ein norsk ingeniør og politikar frå Vossestrand i Hordaland. Han representerte Kristeleg Folkeparti på Stortinget frå 1954 til 1965.

## Liv og gjerning
Far hans var lærar og gardbrukar. Sjølv gjekk han kunsthandverkskule 1911 og mellomskule 1912. Etter han vart student i 1915 gjekk han bygglinja ved Norges Tekniske Høgskole, tok eksamen i 1919.

Kvamme var tilsett 1919-21 i elektrisitetsforsyningskommisjonen og 1921-26 ved Norges Statsbaner sine jarnbaneanlegg. I 1926 fekk han stillinga som kommuneingeniør i Voss kommune, eit arbeid han skjøtta, formelt, til han vart pensjonist i 1963. Åra 1947-53 var han òg planleggings- og utbyggingssjef for Hodnaberg kraftanlegg og gjenreisingssjef for brannområda på Vossevangen.

Kvamme  var medlem i heradsstyret i Voss 1932-40. Han var formann i Hordaland Kristeleg Folkeparti frå 1946 og medlem i landsstyret til Kristeleg Folkeparti 1945-47 og 1951-59. Til stortingsvalet hausten 1953 fekk Kvamme fyrsteplassen på vallista til Hordaland Kristeleg Folkeparti, dermed var han sikra stortingsplass. Han vart attvald 1957 og 1961 og var såleis stortingsrepresentant til 1965. I alle dei tolv sesjonane på Stortinget var han sekretær i Skog-, vassdrags- og industrikomiteen.

Kvamme var formann for ei rekke offentlege og private tiltak. Mellom anna 1927-50 i  bygningsrådet og 1927-54 i brannstyret for Vossevangen, samt brannsjef. Han var også formann 1928-56 i Samferdselsnemnda i Voss, styreformann i Voss elektrisitetsverk frå 1932, og i perioden 1947-56 i elektrisitetsnemnda for Hordaland. Etter å ha vore med i Voss sokneråd nokre år, var han soknerådsformann 1938-45. Dessutan var styreformann 1942-64 for Voss sjukehus og leiar i restaureringsnemnda for Vossekyrkja.

Av tillitsverv kan nemnast at Kvamme  var formann i Voss indremisjon 1938-45 og Voss indremisjonsskule 1952-57. Også ei tid formann for Voss Santalmisjon.

Riddar av 1. klasse av St. Olavs Orden frå 1962.

## Kjelder
*Stortingsbiografi
Einar Borch

**Einar Gram Borch** () var ein norsk godseigar og politikar, fødd i Stavanger og busett på Jevnaker. I mellomkrigstida representerte han Bondepartiet på Stortinget i tre valperiodar.

Far hans var overlærar i Stavanger. Sjølv tok Einar Borch examen artium ved Kongsgård skole i Stavanger i 1887 og examen philosophicum i 1888. Deretter var han elev ved Jønsberg landbruksskule i Oppland. I 1890-åra tok Borch over styringa med slektsgarden Mo i Jevnaker, ein storgard med tilhøyrande skogeigedomar.

Han var ordførar i Jevnaker herad 1902-07, og seinare medlem i sentralstyret til partiet Høgre. Kort tid etter danninga av Bondepartiet i 1920 melde Borch overgang frå Høgre, og sat i hovudstyret 1925–27 og 1938–47. Han var stortingsrepresentant frå Oppland og for Bondepartiet 1922-27 og 1937-45. Åra 1922-27 var han medlem i Jarnbanekomitéen, frå 1937 i Finans- og tollkomitéen. Valbolken 1925-27 var han visepresident i Stortinget.

Borch var 1925-27 med i hovudstyret til Bondepartiet, og på ny frå 1938 til 1947. Då statsministeren i Bondeparti-regjeringa, Peder Kolstad, døydde våren 1932, ynskte sterke krefter i partileiinga at den konservative Borch skulle ta over. Men den parlamentariske leiaren i Bondepartiet, Jens Hundseid, utmanøvrerte resten av partileiinga og tok sjølv over som leiar av regjeringa.

I åra 1922-34 var Borch preses i Selskabet for Norges Vel.

## Kjelder
*
Finn Blakstad

**Finn Blakstad** () var ein norsk gardbrukar og politikar frå Asker. Han representerte partiet Høgre på Stortinget frå 1906 til -15 og 1931-33. Wilhelm Blakstad var bror hans.

Blakstad var frå storgarden Blakstad i Asker. Han tok eksamen frå landbrukshøgskulen på Ås i 1884 og var i seks år gardsfullmektig. I 1890 kjøpte han garden Bråstad i Øyestad i Aust-Agder og var gardbrukar der til 1911, då han kjøpte garden Borgen i Sørum i Akershus.

Blakstad var medlem 1895-1907 av heradsstyret i Øyestad, ordførar dei siste seks åra. Frå 1906 representerte han einmannskrinsen Nedenes på Stortinget. Han var 1906-09 medlem av Protokollkomiteen, og 1910-12 formann i Jarnbanekomiteen og medlem i Valkomiteen. Perioden 1913-15 heldt han fram som stortingsmann, men då frå einmannskrinsen Nedre Romerike og som  medlem i Vegkomiteen. Etter mange år ute av Stortinget, var han stortingsrepresentant frå Akershus fylke valbolken 1931-33, medlem i Skog- og vassdragskomiteen.

Blakstad var med i fleire statlege nemnder, så som Lønnskommisjonen av 1919 og Skattelovkommisjonen av 1929.

## Kjelder
*Stortingsbiografi
Driftless Pony Club

**Driftless Pony Club** er eit amerikansk indie rock-band som opphavleg kjem frå Wisconsin. Medlemmane i bandet er Craig Benzine (vokal, gitar), Matt Weber (keyboard, gitar), Sam Grant (bass) og Nate Bartley (trommer). Flesteparten av medlemmane i gruppa bur no i Chicago i Illinois. Bandet er mellom anna inspirert av Modest Mouse, Weezer og Pixies.
Benzine er kjend på Youtube som WheezyWaiter, og mange finn bandet etter å ha sett på videoane hans. Musikken deira er brukt i sitcom-nettserien MyMusic, mellom anna er «House of 1982 Built Like a Ship» opningssongen i serien.

Det fyrste albumet, *Janel*, vart gjeve ut på Sector Five Records, medan det andre, *Cholera*, vart gjeve ut på Sector Five Records og Two Thumbs Down Records. Frå og med EP-en Expert har alt vore gjeve ut på DFTBA Records.

## Diskografi

*Janel (2004)
*Cholera (2006)
*Expert (2009)
*Buckminster (2011)
*Magnificent (2012)
*Zastera (2016)

## Kjelder

## Bakgrunnsstoff
*
Gisundet

**Gisundet** er eit om lag 35 km langt sund i Senja kommune i Troms, mellom Senja og fastlandet. Innenskjersleia mellom Harstad og Tromsø går gjennom Gisundet. Det er smalast i nord med Gibostad (0,5 km) og i sør med Finnsnes. Senjasida i vest er jordbruksland, mens fastlandssida i aust er skogkledd. Gisundbrua går over Gisundet, og koplar fastlandet til Senja.

Første delen av namnet på Gisundet kan stamme frå det norrøne ordet *geiga*, som tyder «vingle» eller «gå skeivt». Gisundet tyder altså truleg «det krokete sundet».

## Kjelder
* 
*
Julio César Baldivieso

**Julio César Baldivieso** () er ein tidlegare boliviansk fotballspelar.

## Statistikk

## Kjelder
*National Football Teams
*RSSSF
*
Edivaldo Hermoza

**Edivaldo Hermoza** () er ein boliviansk fotballspelar.

## Statistikk

## Kjelder
*National Football Teams
*
It's a Hard Life

«**It's a Hard Life**» er ein song av det britiske rockebandet Queen, skriven av frontmannen Freddie Mercury. Songen vart gjeven ut i 1984 på albumet *[[The Works av Queen|The Works]]*, og var den tredje singelen frå albumet. Singelen nådde sjetteplassen på UK Singles Chart og var den tredje topp 10-plasseringa deira frå albumet. Han nådde òg andreplassen i Irland og 20. plassen i Nederland. Songen kom på 19. plassen på ei landsomfattande rundspørring av TV-kanalen ITV over favorittlåten til sjåarane av Queen i 2014.

## Komposisjon
Opningsteksten og melodien frå «It's a Hard Life» er basert på linja «Ridi, Pagliaccio, sul tuo amore infranto!» (Laugh, clown, at your broken love!) frå «Vesti la giubba», ein  arie frå Ruggero Leoncavallo-operaen *[[Pagliacci]]*.

Musikalsk gjenskapar songen kjensla frå «Play the Game» for å oppdatere soga, og nyttar pianoet til Mercury og den karaterisiske teknikken til bandet med å legge lag på lag med harmonivokal. Songen er spelt inn med mykje av den same etosen frå tidlegare Queen-album sidan dei ikkje brukte synthesizerar på songen.

## Musikkvideo
Tim Pope regisserte musikkvideoen i ein operaaktig «stil», der bandet opptrer i operaaktige kostyme. May spelar på ein spesiallaga «skalle- og bein»-gitar, som ein òg kan sjå på singelomslaget. 

Bandet syntest kostyma var varme og ukomfortable og dei andre gjorde narr av augo på kostymet til Mercury, som dei meinte såg ut som «ei enorm reke». Både Brian May og Roger Taylor stønna høgt på kommentorsporet til videoen på *[[Greatest Video Hits 2]]*. Taylor sa det var «den mest idiotiske musikkvideoen som var laga.» May meinte videoen var ironisk. Taylor sa at han «likte songen særs godt, men hata videoen».

Ein av statistane i videoen er den tyske skodespelaren Barbara Valentin.

## Medverkande
*Freddie Mercury - solo- og korvokal, piano
*Brian May - elektrisk gitar, korvokal
*Roger Taylor - trommer, korvokal
*John Deacon - bassgitar

## Konsertopptak
*Live in Rio (VHS)
*We Are the Champions: Final Live in Japan (DVD)

## Salslister

## Kjelder

**Denne artikkelen bygger på «[[:en:It&#39;s a Hard Life|It&#39;s a Hard Life]]» frå ,  den 22. juli 2016.* 
*** oppgav desse kjeldene:*


## Bakgrunnsstoff
*
* Tekst på den offisielle nettsida til Queen
Natallja Mikhnevitsj

**Natallja Valerjevna Mikhnevitsj** () er ein kviterussisk friidrettsutøvar, fødd i Nevinnomyssk i dagens Russland. Ho vann EM-gull 2006, OL-sølv 2008 og EM-sølv 2010 i kulestøyt. Sidan 2007 er ho gift med kulestøytaren Andrej Mikhnevitsj.

## Aktiv
Natallja Kharaneka vann i 2003 kulestøyt i U23-EM i polske Bydgoszcz med 17,66 meter. Ho deltok i Sommar-OL 2004 der hennar 18,96 m heldt til ein femteplass. Året etter vart ho nummer åtte under VM i Helsinki. To veker etterpå vann ho kulestøyt-tevlinga ved universiaden i Izmir med 18,86 m.

Hennar fyrste store triumf kom i friidretts-VM innandørs 2006, då kula i Moskva landa på 19,84 m. Før siste omgangen i kulestøyt-tevlinga under europameisterskapen 2006 i Göteborg leia landskvinna Nadzeja Astapsjuk med 19,42 m. I sitt siste forsøk presterte Kharaneka 19,43 m og gullmedaljen var hennar. Kort etter EM støytte ho i Padova 20,17 m og passerte 20-metersgrensa for fyrste gong.

I 2007 gifta Kharaneka seg med Andrej Mikhnevitsj og fekk barn. Sommaren 2008 støytte ho i Grodno heile 20,70 m, hennar livs lengste kulestøyt. Under sommarleikane 2008 i Beijing tok ho sølvmedaljen etter å ha nådd 20,28 m, einast newzealandske Valerie Vili støytte lengre. Også i Barcelona-EM i 2010 fekk Mikhnevitsj sølv, klart slått av Astapsjuk, som såleis fekk revansj for finaletapet i førre EM.

### Doping
Mikhnevitsj vart i april 2013 utestengd frå friidrett i to år, grunna bruk av det forbodne middelet stanozolol.

### Medaljar og plasseringar i internasjonale meisterskap
*OL 2004 i Aten: Nr 5 – 18,96 m
*VM i 2005 i Helsinki: Nr 6 – 18,34 m
*EM 2006 i Göteborg: Gullmedalje – 19,43 m, framom Nadzeja Astapsjuk (19,42 m)
*OL 2008 i Beijing: Sølvmedalje – 20,28 m, bakom Valerie Vili (20,56 m)
*VM 2009 i Berlin: Nr 4 – 19,66 m
*EM 2010 i Barcelona: Sølvmedalje – 19,53 m, bakom Nadzeja Astapsjuk (20,48 m)
*VM 2011 i Daegu: Nr 11 – 18,47 m
*OL 2012 i London: Nr 11 – 18,42 m
*VM 2015 i Beijing: Nr 8 – 18,24 m

## Kjelder

**Denne artikkelen bygger på «[[:de:Natallja Michnewitsch|Natallja Michnewitsch]]» frå ,  den 22. juli 2016.*  
**Denne artikkelen bygger på «[[:en:Natallia Mikhnevich|Natallia Mikhnevich]]» frå ,  den 22. juli 2016.*  
 
## Bakgrunnsstoff
*
Hammer to Fall

«**Hammer to Fall**» er ein song frå 1984 av det britiske rockebandet Queen. Han var skriven av gitaristen Brian May og er den åttande songen på albumet *[[The Works av Queen|The Works]]*.

Han var den fjerde og siste singelen frå albumet. Singelversjonen vart korta ned 30 sekund frå versjonen på albumet. Songen minnar om tidlege Queen-songar og vart bygd kring eit hardt og muskuløst riff. Freddie Mercury syng solovokal på songen.

«Hammer to Fall» var ein konsertfavoritt og var den tredje songen som vart framført på Live Aid i 1985. Songen vart på setlista på både The Works-turneen og The Magic-turneen. Albumversjonen finst på *[[Queen Rocks]]*, medan singelversjonen finst på *[[Greatest Hits II av Queen|Greatest Hits II]]* og *[[Classic Queen]]*.

## Tolking
Teksten har fleire referansar til den kalde krigen og mange har meint at songen handlar om atomkrig. Omgrepet «waiting for the hammer to fall» i songen er teken som ein referanse på at ein venta at den kalde krigen kunne bli «varm», eller som ein referanse til det sovjetiske hammar og sigd-symbolet. May skreiv på heimesida si at «Hammer to Fall i røynda handla om liv og død og vere klår over at døden er ein del av livet, og at hammaren er eit symbol på døden.

## Musikkvideo
Musikkvideoen var regissert av David Mallet med bilete av ein konsertversjon av songen i Brussel under The Works-turneen.

## Konsertopptak
Songen var ein populær konsertsong og var den tredje songen dei spelte på Live Aid, etter «Bohemian Rhapsody» og «Radio Ga Ga». Under konsertversjonane spelte ofte turneklaverspelaren deira Spike Edney rytmegitar. «Hammer to Fall» vart framført på både The Works-turneen og The Magic-turneen.

Under Freddie Mercury Tribute Concert i 1992 framførte Extreme-songaren Gary Cherone songen i lag med Queen og Tony Iommi frå Black Sabbath.

Ein annan versjon av songen vart framført som ein ballade av Queen + Paul Rodgers i 2005. Songen nådde tredjeplassen på singellista i Sør-Amerika og 13. plassen i Storbritannia. Songen vart nytta i filmen *[[filmen Highlander|Highlander]]*.

## I andre media
* Songen er omtalt i science fiction-boka The Tommyknockers av Stephen King frå 1987.

## Lister
* Australia (Kent Music Report) – 55
* Polen – 24
* Sør-Afrika – 3
* Storbritannia (UK Singles Chart) – 13

## Medverkande
*Freddie Mercury – solo- og korvokal
*Brian May – elektrisk gitar, korvokal
*Roger Taylor – trommer, korvokal
*John Deacon – bassgitar
*Fred Mandel – synthesizer

## Kjelder

**Denne artikkelen bygger på «[[:en:Hammer to Fall|Hammer to Fall]]» frå ,  den 22. juli 2016.* 
*** oppgav desse kjeldene:*


## Bakgrunnsstoff
* Offisielle Youtube-videoar: original musikkvideo, Queen + Paul Rodgers, Queen + Paul Rodgers (Live in Ukraine), Freddie Mercury Tribute Concert (with Gary Cherone og Tony Iommi)
* Tekst på den offisielle nettsida til Queen (frå *[[Queen Rocks]]*)
*«Hammer to Fall» på discogs
Is This the World We Created...?

«**Is This the World We Created...?**» er ein protestsong av det britiske rockebandet Queen, som kom ut på det ellevte studioalbumet deira, *[[The Works av Queen|The Works]]* i 1984.

Songen vart spelt på alle Queen-konsertane frå 1984 til 1986. Han var ein del av finalen på Live Aid i 1985. Songen er den kortaste, men ein av dei mest kjende på albumet.

## Om songen
«Is This the World We Created...?» var skriven i München etter at Mercury og May såg ei nyhendesending på TV om fattigdomen i Afrika. Mercury skreiv det meste av teksten, medan May skreiv akkordane og nokre få tekstlinjer. 

Songen vart framført som ekstranummer på Live Aid som eit ekstranummer. 

## Andre versjonar
I 1988 spelte den engelske musikalartisten Elaine Paige songen på albumet sitt *[[The Queen Album]]*.

## Medverkande
*Freddie Mercury – solovokal
*Brian May – akustisk gitar

## Kjelder

**Denne artikkelen bygger på «[[:en:Is This the World We Created...?|Is This the World We Created...?]]» frå ,  den 22. juli 2016.* 
*** oppgav desse kjeldene:*
Thank God It's Christmas

«**Thank God It's Christmas**» er ein julesong av det britiske rockebandet Queen. Han vart skriven av sologitaristen Brian May og trommeslagaren Roger Taylor.

Songen vart gjeven ut på singel 26. november 1984, og han låg seks veker på den britiske singellista over jul og nyår 1984, og nådde 21. plassen på lista.

Songen vart ikkje gjeven ut på eit studioalbum av Queen, og kom berre ut på *[[Greatest Hits III av Queen|Greatest Hits III]]*, som kom i 1999, og som B-side til singelen «A Winter's Tale» frå albumet *[[Made in Heaven]]* i 1995. Songen vart òg gjeve ut på ein bonus-EP som følgde luksusutgåvene av albumet *[[The Works av Queen|The Works]]* i 2011. 

Det vart ikkje laga musikkvideo til songen, og han blir derfor sjeldan spelt på fjernsyn og er derfor ein mindre kjend julesong. Songen finst på fleire samleplater med julemusikk. Ei av dei er *[[Now - The Christmas Album|Now That's What I Call Christmas]]* som kom i 1985, men som vart sletta i 1989.

Den fulle 12"-versjonen finst på julesamlinga *[[The Edge of Christmas|The Edge Of Christmas]]* med ein ekstra trommeintro. Han finst òg på den amerikanske samleboksen *The Queen Collection*. 

## Innhald

### 7" vinyl

EMI / QUEEN 5


### 12" vinyl

EMI / 12QUEEN 5


## Lister

## Medverkande
*Freddie Mercury - solo- og korvokal
*Brian May - elektrisk gitar, synthesiser, korvokal
*Roger Taylor - trommer, trommemaskin, sleigh bells, synthesiser, korvokal
*John Deacon - bassgitar

## Kjelder

**Denne artikkelen bygger på «[[:en:Thank God It&#39;s Christmas|Thank God It&#39;s Christmas]]» frå ,  den 22. juli 2016.* 
*** oppgav desse kjeldene:*


## Bakgrunnsstoff
* Tekst på den offisielle nettsida til Queen (from *[[Greatest Hits III av Queen|Greatest Hits III]]*)
Fred Mandel

**Frederick Lawrence «Fred» Mandel** er ein kanadisk studiomusikar, som spelar keyboard og gitar.

Mandel vart involvert i musikk frå tidleg alder. Han byrja å spele piano då han var fire år og gitar då han var åtte. I 1964, elleve år gammal, flytta familien til Toronto der han vart ein del av det lokale miusikkmiljøet og fekk med seg konsertar med mange store sekstitalsartistar som Jimi Hendrix, The Who og The Rolling Stones.

Mandel spelte først på plate med Domenic Troiano (som han var medlem i på den tida). Troiano vart invitert til å spele på den første soloplata til Alice Cooper og fekk med seg Mandel på klaverinstrument. Dette førte til at Alice Cooper inviterte Mandel med seg i konsertbandet sitt. Mandel spelte med Alice Cooper i fire år (1977-1980) og spelte etter kvart sologitar og vart til slutt musikalsk leiar.

Under arbeidet med Alice Cooper vart Mandel invitert til å spele klaverinstrument på Pink Floyd-albumet *[[The Wall]]* og dette vart følgd opp med somme innspelingar med Cheap Trick.

I 1982 vart Mandel spurt om han kunne spele på turneen til Queen etter albumet *[[Hot Space]]* (Hot Space-turneen). Han fekk eit godt forhold med bandet og vart seinare invitert med som studiomusikar på albumet *[[The Works av Queen|The Works]]*. Han vart slik den første viktige gjestartisten på ei Queen-plate. Mandel spelte på «Man on the Prowl» og tre av singlane på albumet, «Radio Ga Ga», «Hammer to Fall» og «I Want to Break Free» (mellom anna synthesizersoloen på sistnemnde). Mandel spelte òg på to av Queen sine soloprosjekt, Brian May-albumet *[[Star Fleet Project]]* frå 1983 og Freddie Mercury-albumet *[[Mr. Bad Guy]]* frå 1985.

Etter Queen drog Mandel på turné med Supertramp, som spelte dei siste konsertane sine med den originale besetninga. Sidan fekk Mandel høve til å spele med tenåringsidolet sitt, Elton John. Mande har sidan arbeidd meir med Supertramp og andre musikarar i studio. 

## Utvald diskografi
* The Domenic Troiano Band: *[[Burnin' at the Stake]]* (1977)
* Alice Cooper: *[[The Alice Cooper Show]]* (1977, konsertalbum)
* Alice Cooper: *[[From the Inside av Alice Cooper|From the Inside]]* (1978)
* Pink Floyd: *[[The Wall]]* (1979)
* Alice Cooper: *[[Flush the Fashion]]* (1980)
* Brian May + Friends: *[[Star Fleet Project]]* (1983)
* Queen: *[[The Works av Queen|The Works]]* (1984)
* Freddie Mercury: *[[Mr. Bad Guy]]* (1985)
* Elton John: *[[Ice on Fire]]* (1985)
* Elton John: *[[Leather Jackets]]* (1986)
* Bernie Taupin: *[[Tribe av Bernie Taupin|Tribe]]* (1987)
* Elton John: *[[Reg Strikes Back]]* (1988)
* Elton John: *[[Sleeping with the Past]]* (1989)
* Supertramp: *[[Some Things Never Change]]* (1997)
* Queen: *[[Queen on Fire – Live at the Bowl]]* (2004; DVD bonus material)
* Philip Sayce: *[[Peace Machine]]* (2009)
* Anthrax: *[[Anthems av Anthrax|Anthems]]* (2013)

Film:
* *[[filmen Roadie|Roadie]]* (1980)

## Kjelder

**Denne artikkelen bygger på «[[:en:Fred Mandel|Fred Mandel]]» frå ,  den 22. juli 2016.*  
 

*

*
Janel

**Janel** er debutalbumet til det amerikanske indie rock-bandet Driftless Pony Club. Det vart gjeve ut i 2004 på Sector Five Records.

## Sporliste
# Manifest Destiny (3:47)
# Sexy Terrorist (3:35)
# Jackson Pollack Is Dead (4:41)
# Shallow Inland Sea (4:48)
# I Pinch Myself (5:01)
# Good Morning Little Bird (3:28)
# Broken Limbs (3:37)
# Stick And Carrot (4:17)
# Cranes That Build Themselves (4:36)

## Kjelder
Albumet Cholera

**Cholera** er det andre albumet til det amerikanske indie rock-bandet Driftless Pony Club. Det vart gjeve ut i 2006 på Sector Five Records og på Two Thumbs Down Records.

## Sporliste
# Inertia is a Bitch (3:00)
# Let's do This Here (3:15)
# Carry a Torch (3:06)
# Mountains and Ruins (4:04)
# Lyle Loves It (3:29)
# A Good Homosapien (3:15)
# Flip the Lever (4:37)
# Skeletons (4:21)
# Trainy McGee (3:29)
# Clink Clink Clink (3:13)
# Combustible on Contact (5:11)
# There Were Buffalo on the Ark (4:40)

## Referansar
Expert av Driftless Pony Club

***Expert*** er den fyrste EP-en til det amerikanske indie rock-bandet Driftless Pony Club. *Expert* vart gjeven ut i 2009 på DFTBA Records.

## Sporliste
# Legends Of Archery (2:25)
# Pluto Vs Neptune (4:28)
# Imaginary Blood (3:35)
# Bike (4:02)
# Thanks, Earthquake (2:33)
# Maps Of Low Fidelity (3:43)

## Referansar
Albumet Buckminster

**Buckminster** er det tredje albumet til det amerikanske indie rock-bandet Driftless Pony Club. Det vart gjeve ut i 2011 på DFTBA Records. Buckminster er eit konseptalbum som handlar om arkitekten, oppfinnaren, forfattaren og professoren Richard Buckminster Fuller.

## Sporliste
# When We Live In Circles and Eat On Merry-Go-Rounds (1:28)
# House of 1982 Built Like a Ship (3:56)
# He Plans Houses Like Trees (4:02)
# Inspectors of Inspectors (3:04)
# We're Cheap Already (3:26)
# A Letter to Michael (1:05)
# El Cid III (3:21)
# Dymaxion Chronofile (4:09)
# American Princes (4:20)
# Safe As Houses (1:21)

## Referansar
Magnificent

**Magnificent** er det fjerde albumet til det amerikanske indie rock-bandet Driftless Pony Club. Det vart gjeve ut i 2012 av DFTBA Records.

## Sporliste
# Pyramid City (4:37)
# Circuit Us (3:03)
# City You Know (3:50)
# 18 Years Later (4:03)
# All Quiet (4:35)
# They Built the Future (3:20)
# Men of Action (2:35)
# Bedrolls Across America (2:49)
# Yr Mnthn (2:53)
# Fountain City (4:26)

## Referansar
Zastera

**Zastera** er det femte albumet til det amerikanske indie rock-bandet Driftless Pony Club. Det vart gjeve ut i 2016 av DFTBA Records.

## Sporliste
# Chorus Complaints (6:01)
# Don't Change the Words (3:12)
# I Need a Theory (2:37)
# Don't Mess This Up (5:12)
# I Need a Moment (3:26)
# I Bit into You (3:40)
# I'm Here to Stay (2:46)
# In Between Ice Ages (4:55)
# Nikola Tesla (1:47)
# I Need a Mirror (3:06)
# Sea Monster (5:41)

## Referansar
DFTBA Records

**DFTBA Records** er eit amerikansk plateselskap som vart starta av Hank Green og Alan Lastufka i 2008. Etter kvart har dei byrja å fokusere meir på å selja varer for YouTube-personlegheiter, som til dømes T-skjorter, koppar, musikk og plakatar. 

Selskapet heldt til i Manhattan, Illinois fram til 2013 då dei flytta til Missoula i Montana.

Forkortinga DFTBA tyder «Don't Forget To Be Awesome». Det har sitt utspring i ein serie vloggar som Hank og broren hans, forfattaren John Green, laga som ei utfordring om ikkje å kommunisere med kvarandre via tekstbasert kommunikasjon i eit heilt år. Dei la ut videoane på ein YouTube-kanal som dei kalla vlogbrothers. «Don't Forget to Be Awesome» vart som eit motto for brørne og òg for dei som såg på videoane deira.

## Tilknytte musikarar

DFTBA Records har gjeve ut og/eller sel musikken til mellom anna:
* Harry and the Potters
* Driftless Pony Club
* Hank Green and The Perfect Strangers
* Meghan Tonjes
* Chameleon Circuit
* Charlie McDonell
* Mike Falzone
* The Caulden Road
* Andrew Huang

## Referansar


## Bakgrunnsstoff
*Offisiell nettstad
Mirko Hrgović

**Mirko Hrgović** () er ein tidlegare bosnisk fotballspelar.

## Statistikk

## Kjelder
*National Football Teams
*
Saúl Martínez

**Saul Martínez** () er ein tidlegare honduransk fotballspelar.

## Statistikk

## Kjelder
*National Football Teams
*
Ivar Bleiklie

**Ivar Johannesson Bleiklie** () var ein norsk lærar, gartnar, tenestemann og politikar frå dåverande Hamre herad i Hordaland. Han var stortingsrepresentant for Hordaland og Frisinna Venstre 1925-27 og for Høgre 1934-45.

Bleiklie tok i 1895 eksamen ved hagebruksavdelinga på landbrukshøgskulen på Ås i Akershus. Frå 1896 til 1912 var han gartnar og lærar ved Hordalands landbruksskule på Stend i Fana. Åra 1912-18 var han amtsgartnar i Søndre Bergenhus. Sidan 1918 var han sekretær i Hordalands Landbruksselskap til han pensjonerte seg i 1943.

I åra etter 1900 dreiv Bleiklie mykje opplysningsarbeid gjennom artiklar i landbruks- og hagebrukspressa. Han gav i 1908 ut læreboka *Plantelære*, eit verk som kom i 10. opplag. I 1911 kom sogeboka *Søndre Bergenhus Amts Landshusholdningsselskabs virksomhet i 100 år*, forfatta av Bleiklie.

Bleiklie var medlem av heradsstyret i Fana 1911-16 og varaordførar 1923-25. Han var elles formann i Fana skulestyre 1906-09, medlem i likningsrådet i Fana 1919-31.

Bleiklie representerte partiet Frisinna Venstre på Stortinget 1925-27, og var medlem i Skog- og vassdragskomiteen. Ved dei neste stortingsvala nådde han ikkje opp, og Frisinna Venstre somna vekk. Bleiklie fekk i 1933 plass på Høgre si valliste til stortingsvalet, og representerte partiet på Tinget til 1945. Han var medlem 1934-36 i Helsekomiteen og 1937-45 i Landbrukskomiteen. I 1933 vart han utnemnd til formann for Den departementale komiteen om ville bær. 

## Kjelder
*Stortingsbiografi
Peder Jacobsen

**Peder Nikolai Leier Jacobsen**  () var ein norsk gardbrukar, fiskar og politikar frå Trondenes i Troms, som representerte Arbeidarpartiet i Troms på Stortinget i tida 1945-61.

Jacobsen var son til ein småbrukar og fiskar, og var sjølv fiskar frå 14-årsalderen. I 1911 reiste han til USA, der han arbeidde på skipsverft. Han vende heim til Noreg og tok i 1919 over farsgarden Vollstad, som han dreiv i kombinasjon med fiskje og båtbygging. Frå 1923 var han medlem i heradsstyret i Sandtorg. Han var ordførar i Sandtorg frå 1935 til han vart avsett av okkupasjonsmakta i 1941. Våren 1945 kom han tilbake i ordførarsetet, ein posisjon han hadde til 1951.

Ved stortingsvalet i 1945 vart Jacobsen fyrste vararepresentant frå Troms. Då tredjerepresentanten til Troms Arbeidarparti, Søren Berg Moen, vart sjuk straks etter valet, møtte Jacobsen på Stortinget allereie 4. desember 1945. Etter Moen døydde i mai 1946 var Jacobsen fast representant. Ved dei neste tre stortingsvala stod Jacobsen på såkalla sikker plass og hadde sete på Stortinget til 1961. Han var i alle tingåra medlem i Landbrukskomiteen. 

Jacobsen var formann i Sør-Troms Arbeidarparti frå 1922 til 1936. Han var medlem av landsstyret i Norsk Bonde- og Småbrukarlag frå 1951 til 1963, formann frå 1956. Han var også med i ei rekke offentlige komitear og utval.

## Kjelder
*Stortingsbiografi
Olaus Islandsmoen

**Olaus Trondsson Islandsmoen** () var ein norsk skulemann frå Sør-Aurdal som tidleg vart «gripen av Grundtvigs skuletankar og kom med i folkeopplysningsarbeidet og arbeidet for nasjonalt og politisk sjølvstende». Han arbeidde for ein «rikare bygdekultur». Musikaren Sigurd Islandsmoen var ein yngre bror.

## Liv og gjerning
Islandsmoen var son til ein gardbrukar, og vart student frå Kristiania katedralskule i 1895. I 1896-97 var han huslærar i Østerdalen, medan han i perioden 1897-1901 var lærar ved framhalsskulen i Sør-Aurdal og i 1901-02 styrar av Begnadalen private mellomskule.

Åra 1903-05 underviste Islandsmoen ved Valdres folkehøgskule. I 1906 skipa han Vestuppland folkehøgskule på garden Augedal i Brandbu og styrte skulen til 1940, då den tyske okkupasjonsmakta kverrsette skulen. Sidan gardbrukar på Augedal til 1943.

Etter å ha vore varamann til Stortinget frå Valdres i valperioden 1913-15, vart Islandsmoen vald til stortingsmann i 1915 for Arbeiderdemokratene og var åra 1916-18 sekretær i Konstitusjonskomiteen på Tinget. Gjennom dei neste tjue åra fekk han plass i fleire offentlege nemnder. Han var med i Idrettskommisjonen av 1917, og formann i Nemnda um pliktig husstellupplæring, og dessutan i Nemnda um landsungdomens vidare utdaning, begge desse siste  oppnemnde i 1919. Dessutan var han med i Utvalet um militær utdaning av ungdomen ved friviljuge kurs (Leidangen) frå 1931 og tida 1933-36 var han medlem i Kontrollnemnda for den friviljuge militærtenesta.

Islandsmoen stod fremst for ei mengd lag og tiltak. Han var formann 1904-09 i Valdres skyttarlag, 1913-15 i Noregs Høgskulelærarlag, 1917-21 i Noregs Mållag og frå 1920 i Austmannalaget. Bortsett frå eit par avbrot var han formann i Fylkeslaget Uppland frå 1913 til 1942. Frå 1922 var han leiar av Valdres bygdebokkomite. I 1931 kom han med som rådsmedlem i Norges Forsvarsforening. Han var styrar av det nyskipa Hadeland folkemuseum, av Valdresmuseet og av Bagn bygdesamling.

Islandsmoen var mykje nytta som talar på stemner, og skreiv ofte artiklar til aviser og tidsskrift. Han arbeidde «ihuga» for Forsvaret og gav i 1939 ut boka *Forsvarssaki*.

## Kjelder
**[[Norsk Allkunnebok]]. VI. Bandet*. 1955
*Lindstøl, Tallak: *Stortinget og Statsraadet 1814-1914*. Kristiania, 1914
*Stortingsbiografi
Spike Edney

**Philip 'Spike' Edney** () er ein engelsk musikar som sidan tidleg i 1970-åra har spelt med mange band. Han er mest kjend for tida han spelte med Queen frå 1984. Han var uoffisielt rekna som det femte medlemmet av Queen på grunn av dei mange konsertane han spelte med dei. Tidlegare i karrieren hadde han spelt og turnert med The Tymes og Ben E. King, og spelte klaverinstrument, bass, gitar og trombone. Seinare i 1970-åra vart han musikalsk leiar for Edwin Starr og tidleg i 1980-åra arbeidde han med Duran Duran, the Boomtown Rats, Dexys Midnight Runners, Bucks Fizz, Haircut One Hundred og The Rolling Stones. Han spelte òg på comeback-turneen til Peter Green.

I tillegg til Queen, spelte han i soloprosjektet til Roger Taylor, The Cross i tillegg til bandet til Brian May i 1993 og 1998.

Edney danna SAS Band (Spike's All Stars) i 1994. 

## Utvald diskografi
Album
* Queen: *[[A Kind of Magic]]* (1986)
* Queen: *[[Live Magic]]* (1986)
* The Cross: *[[Shove It]]* (1987)
* The Cross: *[[Mad, Bad and Dangerous to Know]]* (1990)
* The Cross: *[[Blue Rock av The Cross|Blue Rock]]* (1991)
* Lucio Battisti: *[[Cosa succederà alla ragazza]]* (1992)
* Queen: *[[Live at Wembley '86]]* (1992)
* The Brian May Band: *[[Live at the Brixton Academy (Brian May album)|Live at the Brixton Academy]]* (1994)
* SAS Band: *SAS Band* (1997)
* Brian May: *[[Another World (Brian May album)|Another World]]* (1998; klaverinstrument on «Slow Down»)
* Queen + Paul Rodgers: *[[Return of the Champions]]* (CD/DVD, 2005)
* Queen + Paul Rodgers: *[[Live in Ukraine]]* (CD/DVD, 2009)

Videoar:
* Queen: *Live in Rio* (VHS/DVD, 1985)
* Queen: *Live in Budapest* (VHS/DVD, 1986)
* The Brian May Band: *Live at the Brixton Academy* (VHS, 1994)
* Queen+: *[[The Freddie Mercury Tribute Concert]]* (DVD, 2002)
* Queen: *[[Queen Live at Wembley Stadium|Live at Wembley Stadium]]* (DVD, 2003)
* *[[46664]] – The Event* (DVD, 2004)
* *[[Live Aid]]* (DVD, 2004)
* Queen + Paul Rodgers: *Return of the Champions* (CD/DVD, 2005)
* Queen + Paul Rodgers: *[[Super Live in Japan]]* (DVD, 2006)
* Queen + Paul Rodgers: *Live in Ukraine* (CD/DVD, 2009)

## Kjelder

**Denne artikkelen bygger på «[[:en:Spike Edney|Spike Edney]]» frå ,  den 23. juli 2016.* 
 

## Bakgrunnsstoff

*
*SAS Band
Hutatma Chowk

**Hutatma Chowk** (marathi हुतात्मा चौक, 'Martyr-plassen') er det offisielle namnet på eit torg i Sør-Mumbai i Maharashtra i India. Fram til 1960 var plassen kjend som *Flora Fountain* etter fontena som står der.

Plassen vart offisielt omdøypt til minne om medlemmar av Samyukta Maharashtra Samiti som mista livet då politiet skaut på den fredelege demonstrasjonen deira. Ein statue av ein «martyr med ein flamme» er reist ved sida av Flora-fontena.

## Historie

Hutatma Chowk ligg i det travle finansielle distriktet i Taragarh. Torget fekk det noverande namnet sitt frå ei hending i 1960 då ein fredeleg demonstrasjon av Samyukta Maharashtra Samiti (*Den sameinte Maharashtra-komiteen*), som kjempa for ein eigen marathitalande delstat, vart skoten på av politiet. Hendinga medførte 105 dødsfall.

Hutatma Chowk-plassen er omgjeven på alle sider av bygningar bygd i løpet av den britiske kolonitida. Flora-fontena dannar sentrum av den enorme plassen. Rundt fontena er det utskorne figurar. 

Fontena blei bygga i 1864, og førestiller den romeske gudinna Flora, gudinna for grøde og overflod. Då ho vart bygd stod ho i midten av byen. 
Det kosta 47 000 rupi å byggja henne. Han vart delvis påkosta av Agri-Horticultural Society of Western India. Cursetjee Fardoonjee Parekh donerte 20 000 rupi til bygginga. Fontena blei hoggen ut av britisk Portland-stein. Ho vart reist til ære for sir Bartle Frere som var guvernør av Bombay på den tida. Sir Frere var ansvarleg for riving av Bombay Fort og utforma mykje av det moderne sentrumet av Mumbai. I utgangspunktet skulle fontena oppkallast etter guvernøren, men namnet blei endra før avdukinga. Flora-fontena står på nøyaktig same stad som porten Churchgate til Bombay-fortet stod. Området rundt Flora-fontena er forretningsdistriktet i Mumbai, og er bygd ut med kontor, bankar, skular og butikkar.

## Kjelder

**Denne artikkelen bygger på «[[:nb:Hutatma Chowk (Martyrplassen i Mumbai)|Hutatma Chowk (Martyrplassen i Mumbai)]]» frå ,  den 24. juli 2016.*
Joan Armatrading

**Joan Anita Barbara Armatrading** () er ein britisk songar-låtskrivar og gitarist.

Ho har vore tre gonger nominert til Grammyprisen og to gonger til BRIT Awards som beste kvinnelege artist. Ho har ein platekarriere som strekkjer seg ovr 40 år og har gjeve ut minst 18 studioalbum, i tillegg til fleire konsertalbum og samlingar.

## Diskografi

### Album

### Samleplater

### Singlar

## Kjelder

**Denne artikkelen bygger på «[[:en:Joan Armatrading|Joan Armatrading]]» frå ,  den 23. juli 2016.* 
*** oppgav desse kjeldene:*

## Bakgrunnsstoff

*Offisiell nettstad
Guttorm Granum

**Guttorm Granum** () var ein norsk grosserar og politikar frå Vardal i Oppland. Han representerte partiet Høgre på Stortinget i tre valperiodar, fyrst frå 1950 til 1953, deretter frå 1958 til han døydde hausten 1963.

Granum var son til ein gardbrukar i Vardal. Etter å ha fullført middelskulen i 1919, gjekk han 1921-23 handelsskule og 1923-25 Oslo Handelsgymnasium. Før han i åra 1925-30 dreiv kontor- og forretningspraksis på Gjøvik, gjekk han eit kurs på Reklameskolen i Oslo. I 1930 starta han opp kolonial-engrosfirmaet Guttorm Granum og dessutan Granum & Eftedals Handelsskole. Handelsskulen selde han i 1940 og engrosfirmaet til Kjøpmændenes Engrosforretning A/S i 1950. I 1946 starta han ein konfeksjonsfabrikk som han selde i 1949. Frå 1955 til han døydde var han disponent i Kjøpmændenes Engrosforretning A/S.

Granum var medlem i Gjøvik bystyre i periodane 1945-47 og 1956-59. Perioden 1950-53 representerte han kjøpstadene i Hedmark og Oppland fylke; Gjøvik, Hamar, Kongsvinger og Lillehammer, på Stortinget. Han vart ikkje attvald i 1953, men lukkast å kome innatt på Stortinget i 1957. Både i valperioden 1958-61 og 1961-65 var han representant for fylkeskrinsen Oppland. Han var sekretær i Justiskomiteen 1950-53 og 1958-61, medlem i Sosialkomiteen og Valkomiteen 1961-63. Granum var medlem i landsstyret til Høgre 1950-54, og programkomitéen i partiet 1955-57.

## Kjelder

*Stortingsbiografi
Nikolai Lima

**Nikolai Larsson Lima** () var ein norsk lærar, lensmann og politikar frå Gjesdal. Han representerte Moderate Venstre på Stortinget 1890-97 og likeeins Frisinna Venstre valperioden 1910-12.

Lima var son til ein gardbrukar. Etter å ha vorte seminarist frå Holt seminar i 1867, arbeidde han på kontor i Stavanger. Frå 1870 til -76 var han lærar i byen. I tida 1876-88 var han gardbrukar på Oftedal i Gjesdal og andrelærar ved amtsskulen for Jæren og Dalane. I 1885 busette han seg på garden Njå i Time og dreiv denne, jamsides lærargjerninga. Ordførar i Time i 1888. Frå 1888 var Lima lensmann, fyrst i Skudenes, sidan i Hå frå 1892, og i Høyland frå 1897. Han var magistrat i Sandnes frå 1898.

Lima møtte på Stortinget i 1890 og 1891 i staden for Olaus Eskeland, som til liks med alle representantane frå amtskrinsen Stavanger sokna til Moderate Venstre. Han var då medlem i Jarnbanekomiteen. Periodane 1892-94 og 1895-97 var han fast representant på Tinget, begge periodane medlem i Vegkomiteen. Mange år seinare, 1910-12, var han stortingsmann att, då frå einmannskrinsen Jæren og for Frisinna Venstre, eit parti tufta på ruinane av Moderate Venstre, på ny medlem i Vegkomiteen.

Lima var med i Den parlamentariske tariffkommisjonen av 1896, ein departemental veglovskomite og 1906-08 i Komiteen om gjennomføring av lausgjengerlova.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Osmar Donizete Cândido

**Osmar Donizete Cândido** () er ein tidlegare brasiliansk fotballspelar.

## Statistikk

## Kjelder
*National Football Teams
*